Pirkimo sąlygų

2 priedas

**TECHNINĖ SPECIFIKACIJA**

* + - * 1. **PIRKIMO TIPAS**

1. Perkamos Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT prie LR VRM) Pagėgių pasienio rinktinės Bardinų pasienio užkardos eksploatuojamos sienos stebėjimo sistemos, kurią sudaro sensorinės detekcijos ir vaizdo stebėjimo sistema (toliau – Sistema) įrangos negarantinio remonto paslaugos. Sistemos negarantinio remonto paslaugų preliminarūs kiekiai ir apimtys nurodyti lentelėje Nr. 1. Šiam pirkimui skiriama lėšų suma – 301652,89 Eur be PVM, arba 365000,00 Eur su PVM.

Sistemą sudaro vaizdo stebėjimo, apsauginės ir geografinės informacinės sienos stebėjimo sistemos. Geografinė informacinė sienos stebėjimo sistema (toliau – GIS) – kompleksinė judesio, seisminių, magnetinio lauko pokyčių daviklių, detekcinių kabelių ir vaizdo stebėjimo sistema, bet kokiomis oro sąlygomis, aptinkanti ir fiksuojanti valstybės sieną kertančius ar prie jos priartėjusius objektus, judančius žemės paviršiumi, rodanti objekto judėjimo trajektoriją arba objekto judėjimo kryptį, išskirianti juos pagal rūšinius požymius ir visą sistemos informaciją perduodanti į informacijos valdymo centrus (stacionarius bei mobilius) pagal jiems priskirtas veikimo teritorijas, atvaizduojant ją monitoriuose.

1. **PIRKIMO TIKSLAS**
   1. Perkamos paslaugos skirtos Pagėgių pasienio rinktinės Bardinų pasienio užkardos (toliau - PU) sienos stebėjimo sistemos įrangos remontui atlikti. Pagrindinis tikslas - užtikrinti nuolatinį efektyvų Sistemos veikimą ir funkcionalumą PU veikimo teritorijoje bet kuriuo paros metu. Paslaugos turės būti teikiamos ir prekės pristatomos VSAT prie LR VRM Pagėgių pasienio rinktinės (toliau - Užsakovas) veikimo teritorijoje pagal Sistemos įrengimo vietas.
2. **REIKALAVIMAI PASLAUGŲ ATLIKIMUI IR PREKĖMS**
   1. Pagrindiniai reikalavimai paslaugų teikimui ir įsigyjamoms prekėms:
      1. Sistemos remonto paslaugų ir prekių tiekėjas (toliau – Tiekėjas) privalo sudaryti sąlygas priimti Užsakovo pranešimus apie gedimus bet kuriuo paros metu elektroniniu paštu arba telefonu, taip pat vykdyti nemokamas konsultacijas, susijusias su turima ir naudojama Sistemos įranga, žodžiu arba raštu (elektroniniu paštu).
      2. Maksimalus reagavimo į gedimą laikas nuo gedimo pranešimo apie įvykį laikotarpio neturi viršyti 24 val., o maksimalus gedimo pašalinimo laikas neturi viršyti 48 val. nuo pranešimo apie įvykį. Nesant galimybių nedelsiant suremontuoti sugedusios Sistemos įrangos, privaloma laikinam naudojimui įrengti analogišką įrangą, užtikrinančią sistemos pilnavertį ir nenutrūkstamą funkcionalumą, iki kol bus suremontuota sugedusi įranga.
      3. Suteiktų paslaugų garantinis laikas turi būti ne mažesnis kaip 12 mėnesių.
      4. Prekių garantinis laikas turi būti ne mažesnis kaip 24 mėnesiai.
      5. Visos prekės turi būti naujos, suderinamos ir tinkamai veikti esamoje Sistemoje, atitikti įrangos gamintojų keliamus suderinamumo reikalavimus (pritaikyta funkcionalumui, dydžiui, svoriui, naudojimo sąlygoms).
      6. Nustačius, kad naujos įrangos/prekių, nurodytų Tiekėjo pateiktame prekių sąraše, negalima integruoti į esamą Sistemą išlaikant tinkamą funkcionalumą arba dėl nuo Tiekėjo nepriklausančių aplinkybių Tiekėjas negali pristatyti pasiūlyme nurodyto modelio prekės, Tiekėjas, nekeisdamas pasiūlyme nurodytos prekės/įrangos kainos, gali pakeisti įrangą/prekes į analogišką (ne prastesnių parametrų) įrangą/prekes kartu su integravimui į Sistemą reikalinga papildoma įranga, medžiagomis ir/ar diegimo darbais, reikalingais visų esamų sistemos funkcijų ir galimybių išsaugojimui bei kokybės užtikrinimui. Tokiu atveju Tiekėjas privalo pagrįsti būtinumą pakeisti prekę kita ir pateikti įrodymus apie keičiamos prekės techninių savybių atitikimą techniniams reikalavimams.
      7. Jei remontui buvo panaudoti lygiaverčiai komponentai ir detalės, nurodyti priedų lentelėse, kartu su jomis Tiekėjas Užsakovui turi pateikti gamintojo išduotus dokumentus arba duomenų lenteles įrodančias parametrų atitikimą lentelėse nurodytoms detalėms.
      8. Užbaigęs remonto/įrangos keitimo darbus Tiekėjas privalo atlikti Sistemos ir jos įrenginių veikimo patikrinimą ir derinimą/kalibravimą.
      9. Tiekėjas privalo tinkamai organizuoti kenksmingų aplinkai, išimtų iš eksploatacijos užsakovo elektroninės įrangos, bei komponentų utilizavimą.
      10. Tiekėjas, prieš atlikdamas remonto paslaugas, nustatęs gedimą, privalo nedelsiant informuoti Užsakovą dėl remonto kainos ir tik suderinus su įgaliotu Užsakovo atstovu numatomų pakeisti įrenginių arba detalių sąrašą ir kainas, vykdyti remonto darbus.
      11. Tiekėjas privalo turėti visą reikalingą įrangą, apmokytą ir tinkamą kvalifikaciją turintį personalą diegti, prižiūrėti, aptarnauti ir remontuoti nurodytą įrangą.
      12. Tiekėjo siūlomos prekės, įranga ir paslaugos turi nekelti grėsmės nacionaliniam saugumui.
3. **KITOS IŠLAIDOS**
   1. Tiekėjas užtikrina, kad nurodydamas paslaugų teikimo įkainius ir prekių kainas, į kainą įsitraukė visus mokesčius ir visas kitas išlaidas, reikalingas paslaugoms teikti (kelionės ir kt.) ir prekėms pristatyti. Išlaidos, kurių Tiekėjas teikdamas pasiūlymą neįskaičiavo, nebus papildomai apmokamos.
   2. Prekės ir paslaugos, kurių įkainis techninėje specifikacijoje nėra nurodyta, apmokamos pagal faktiškai Tiekėjo patiriamas išlaidas. Į šias išlaidas negali būti įtrauktas Tiekėjo pelnas. Tiekėjas privalo patirtas išlaidas patvirtinti dokumentais (sąskaitomis, įrodančiomis nenumatytų prekių įsigijimą ir pan.). Nenumatytų prekių ir paslaugų kaina privalo atitikti rinką ir su Užsakovu turi būti derinama iš anksto.
4. **SUTARTIES GALIOJIMAS**
   1. Sutartis galioja 36 mėnesius nuo sutarties pasirašymo dienos.
   2. Atnaujinus (modernizavus) esamos Sistemos dalį, Sutartis galės būti nutraukta vienašališku Užsakovo sprendimu.
5. **PaslaugŲ TEIKIMO vieta ir apimtis**
   1. Paslaugos turės būti suteiktos Bardinų pasienio užkardos veikimo teritorijoje Pagėgių sav.). Sistemos įrengimo vieta – nuo Valstybės sienos ženklo (toliau VSŽ) Nr. 414 iki Nr. 456.
   2. Įrangos pavadinimai ir preliminarūs paslaugų kiekiai nurodyti lentelėje Nr. 1:

lentelė Nr. 1

|  |  |  |  |
| --- | --- | --- | --- |
| **Eil. Nr.** | **Paslaugų/prekių pavadinimas** | **Mato vnt.** | **Preliminarus kiekis per visą sutarties galiojimo laikotarpį (36 mėn.)** |
| **1** | **2** | **3** | **4** |
| **1.** | **Vaizdo stebėjimo kamera** |  |  |
| 1.1. | Bosch Dinion VBN-5085-C11 remontas | vnt. | 6 |
| 1.2. | Bosch Dinion VBN-5085-C11 (arba lygiavertė) keitimas | vnt. | 6 |
| 1.3. | Profilaktika (derinimas, valymas ir kt.) | val. | 20 |
| **2.** | **Vaizdo kameros objektyvas** |  |  |
| 2.1. | Fujinon YV2.8x2.8SR4A-SA2 remontas | vnt. | 4 |
| 2.2. | Fujinon YV2.8x2.8SR4A-SA2 (arba lygiavertis) keitimas | vnt. | 4 |
| 2.3. | Fujinon H22x11,5R2R-ZP1 remontas | vnt. | 2 |
| 2.4. | Fujinon H22x11,5R2R-ZP1 (arba lygiavertis) keitimas | vnt. | 2 |
| **3.** | **Termovizorius Opgal EyeSec 640x480 17µm (arba lygiavertis)** |  |  |
| 3.1. | Remontas | val. | 10 |
| 3.2. | Keitimas | vnt. | 3 |
| **4.** | **Kameros pasukimo „pan/tilt“ mechanizmas Eneo VPT-601 (arba lygiavertis)** |  |  |
| 4.1. | Remontas | val. | 10 |
| 4.2. | Keitimas | vnt. | 3 |
| **5.** | **Apsauginis kameros gaubtas Mitre 900/901 (arba lygiavertis)** |  |  |
| 5.1. | Keitimas | vnt | 6 |
| **6.** | **Duomenų keitiklis su maitinimo adapteriu MOXA Nport IA5450A (arba lygiavertis)** |  |  |
| 6.1. | Keitimas | vnt. | 1 |
| **7.** | **Video keitiklis Anet technology ANFDFUVZ400T/R40 (arba lygiavertis)** |  |  |
| 7.1. | Keitimas | val. | 3 |
| **8.** | **IR prožektorius Scene electronics F4D-90-A IR (arba lygiavertis)** |  |  |
| 8.1. | Keitimas |  | 12 |
| **9.** | **Monitorius Samsung 40“ SMT-4032 A (arba lygiavertis)** |  |  |
| 9.1. | Remontas | vnt. | 1 |
| 9.2. | Keitimas | vnt. | 1 |
| **10.** | **Monitorius Samsung 22“ SMT-2233 (arba lygiavertis)** |  |  |
| 10.1. | Remontas | vnt. | 1 |
| 10.2. | Keitimas | vnt. | 1 |
| **11.** | **Darbo vietos kompiuteris HP Z230 (arba lygiavertis)** |  |  |
| 11.1. | Remontas | val. | 10 |
| 11.2. | Keitimas | vnt. | 1 |
| **12.** | **Vaizdo valdymo klaviatūra Pelco KBD960x (arba lygiavertė)** |  |  |
| 12.1. | Remontas | vnt. | 1 |
| 12.2. | Keitimas | vnt. | 1 |
| **13.** | **Vaizdo įrašymo įrenginys Dallmeier DMX 2400 (arba lygiavertis)** |  |  |
| 13.1. | Keitimas | vnt. | 1 |
| 13.2. | Remontas | val. | 10 |
| 13.3. | Vaizdo įrašymo įrangos konfigūravimas | val. | 10 |
| **14.** | **Vaizdo peržiūros programos licencijos Smavia Viewing Client (arba lygiavertės) su USB raktais** |  |  |
| 14.1. | Keitimas ir konfigūravimas | vnt. | 1 |
| **15.** | **Tinklo komutatorius Extreme Networks summit X460-24x (arba lygiavertis)** |  |  |
| 15.1. | Keitimas | vnt. | 1 |
| **16.** | **Ryšio modulis HP X121 1G SFP LC LH (arba lygiavertis)** |  |  |
| 16.1. | Remontas | val. | 5 |
| 16.2. | Keitimas | vnt. | 1 |
| **17.** | **Sensorinio kabelio sistema** |  |  |
| 17.1. | Southwest Microwave Interpid Procesorius PMII (arba lygiavertis) keitimas | vnt. | 4 |
| 17.2. | Armuotas kabelis Southwest Microwave MicroPoint MC-315 (arba lygiavertis) keitimas | m. | 100 |
| 17.3. | Galinis įrenginys TUII (arba lygiavertis) keitimas | vnt. | 4 |
| **18.** | **Dvigubos technologijos jutiklis PIR+MW DDI-602 (arba lygiavertis)** |  |  |
| 18.1. | Keitimas | vnt. | 4 |
| **19.** | **Magnetinio lauko pokyčio daviklis QUAL-TRON, INC" MAGH, MMCT (E)** **(arba lygiavertis)** |  |  |
| 19.1. | Keitimas | vnt. | 10 |
| **20.** | **Seisminis pokyčio daviklis QUAL-TRON, INC" MSSH** **(arba lygiavertis)** |  |  |
| 20.1. | Keitimas | vnt. | 5 |
| **21.** | **Matinimo šaltiniai / įtampos keitikliai** |  |  |
| 21.1. | 24V maitinimo šaltinis 12A 24VAC Indel TST300 (arba lygiavertis) keitimas | vnt. | 4 |
| 21.2. | 24V maitinimo šaltinis 2,5A 24VAC Indel TST60 (arba lygiavertis) keitimas | vnt. | 4 |
| 21.3. | 12V maitinimo šaltinis Mean Well MDR-60-12 (arba lygiavertis) keitimas | vnt. | 4 |
| 21.4. | 27.6V DC 100W maitinimo šaltinis PSBOC1002435 (arba lygiavertis) keitimas | vnt. | 4 |
| **22.** | **Keitiklis RG/UTP kabelis SP-1111 mini (arba lygiavertis)** |  |  |
| 22.1. | Keitimas | vnt. | 10 |
| **23.** | **Apsauga nuo viršįtampių kabeliui SP001/004 (arba lygiavertis)** |  |  |
| 23.1. | Keitimas | vnt. | 12 |
| **24.** | **Tinklo kabelis** |  |  |
| 24.1. | Remontas esant kabelio pažeidimui/nutrūkimui (UTP) | vnt. | 5 |
| 24.2. | Kabelio keitimas (UTP) | m. | 200 |
| 24.3. | Kabelio keitimas (RG59) | m. | 100 |
| **25.** | **Elektros maitinimo kabelis** |  |  |
| 25.1. | Remontas esant kabelio pažeidimui/nutrūkimui | vnt. | 5 |
| 25.2. | Kabelio keitimas (3x1,5 mm2) | m. | 100 |
| **26.** | **Optinio kabelio sistema** |  |  |
| 26.1. | Kabelio pažeidimo vietos nustatymas | vnt. | 2 |
| 26.2. | Tranšėjos kasimas ir užkasimas | m. | 30 |
| 26.3. | Jungiamosios movos įrengimas | vnt. | 4 |
| 26.4. | Matavimas reflektometru | vnt. | 4 |
| 26.5. | Kabelio keitimas | m | 50 |
| 26.6. | Mobilios laboratorijos paslauga | val. | 8 |
| 26.7. | Optinio kabelio kalibravimas po pažeidimo pašalinimo | vnt. | 2 |
| **27.** | **Autobokštelio paslauga** | **val.** | **10** |
| **28.** | **Gedimo nustatymas (tuo atveju, jei reikalingas specialisto(-ų) atvykimas į gedimo šalinimo vietą) arba atvykimas šalinti gedimą** | **vnt.** | **100** |